Noverint universi presentes et futuri quod Henricus de Sarrigneio dedit et concessit libere et absolute imperpetuam elemosinam sanctis monialibus de Loco Dei pro anniversario suo et antecessorum suorum vineam suam que est in Chanbolein juxta vineam leprosorum, et aliam vineam que est in comba de Truchefor a la doiz de Sarrigneio, et mansum quem dictus Henricus tenet a Theobaudo de Nova Villa, et duas domos que site sunt in dicto manso. Et quicumque dictum mansum tenebit tenetur reddere annuatim filiis dicti Theobaudi duos solidos censuales reddendos de marcio in marcium. In hujus rei testimonium, presens carta ad preces utriusque partis sigillo capituli Sancte Marie Belnensis roboratur. Actum est hoc anno Domini millesimo ducentesimo octavodecimo, mense januario.